Elu, loodus, teadus ja tehnoloogia
#000001
Kuidas leida eluks sobilik eksoplaneet?
#000002
Kõik on kuulnud eksoplaneetidest. Kõik kes teavad, mismoodi neid planeete otsitakse ja leitakse, kui palju neid meie galaktikas üleüldse olemas olla või kuidas neid uuritakse võivad alljärgneva ka lugemata jätta. Aga kõigile teistele ...
#000004
Fotomeetrilises meetodis eksoplaneetide avastamiseks mõõdetakse tähtedelt heledust ning otsitakse sealt perioodilisi muutusi. Pange kindlasti tähele – see pilt siin on kunstniku nägemus, ühegi teleskoobiga ei ole võimalik midagi niisugust näha ... teleskoopides on kõik tähed va Päike täpid. Foto: 
#000005
Eksoplaneetide avastamiseks kasutatakse alljärgnevaid meetodeid:
#000006
Dünaamiline – tähe radiaalkiiruse perioodilised muutused;
Fotomeetriline – perioodilised tähevarjutused. Sellel meetodil on NASA satelliit Kepler on leidnud 1019 planeeti, üle 3100 kandidaadi ootab oma planeedi staatuse kinnitamise järge. Vt ka ajakirja The Physics Teacher asjakohast artiklit;
Gravitatsiooniliste mikroläätsede heleduse variatsioonide uurimine;
#000007
Füüsikapäevadel pidas Laurits Leedjärv (Tartu Observatoorium) loengu teemal “Päikesevarjutusest tähevarjutuseni ehk 20 aastat eksoplaneete.” ning rääkis kõigist neist meetoditest. Ettekanne jäi videosse ning on siis järelvaadatav. Soovitame see pool tundi võtta ja ettekanne ära kuulata, saate endale nö pildi ette ja taustateadmised selleteemalistest teadusuudiste mõistmiseks ja hindamiseks.
#000008
Fomalhaut b on otse vaadeldav tähe Fomalhaut ümber tiirlev planeet. Sellistel piltidel on pilve keskel olev ere täht ära varjatud. Foto: Hubble Space Telescope, wikipedia
#000009
Tänaste hinnangute kohaselt leidub meie Galaktikas iga tähe kohta keskmiselt 1 kuni 1,6 planeeti. Tähti on rohkem kui 1011, nii et kandidaate eluks sobiliku planeedi otsimisel on rohkem kui piisavalt. Samas jääb populaarsetes teadusuudistest tihti tagaplaanile, kui keeruline on selliseid planeete tippteleskoopide andmetest üles leida ja kui kaugel on see protsess piltidest ja kujutlustest, mille üks esindaja on ka käesolevas postituses (vt esimene pilt) ning mille kohta on kombeks öelda “nägema”.
#000010
Vaadake parem teist pilti ja leidke sealt üles planeet Fomalhaut b.
#000011
Vaadake asjale ka teistpidi – Maa koos meiega on Galaktika mastaabis täiesti nähtamatu.
#000012
Muide, eksoplaneetidest räägib ka Füüsika Üliõpilaste Seltsi programmi “Tudeng füüsikatundi” üks tundidest, kutsuge neid külla!
#000013